CELEX: 32006R0852
Language: sl
Date: 2006-06-10 00:00:00
Title: Uredba Komisije (ES) št. 852/2006 z dne  9. junija 2006  o spremembi Uredbe (ES) št. 793/2006 o nekaterih podrobnih pravilih za izvajanje Uredbe Sveta (ES) št. 247/2006 o posebnih ukrepih za kmetijstvo v najbolj oddaljenih regijah Unije

10.6.2006   
            
            
               SL
            
            
               Uradni list Evropske unije
            
            
               L 158/9
            
         
      UREDBA KOMISIJE (ES) št. 852/2006
   z dne 9. junija 2006
   o spremembi Uredbe (ES) št. 793/2006 o nekaterih podrobnih pravilih za izvajanje Uredbe Sveta (ES) št. 247/2006 o posebnih ukrepih za kmetijstvo v najbolj oddaljenih regijah Unije
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (1) in zlasti člena 30 Uredbe,
   ob upoštevanju naslednjega:
   
               (1)
            
            
               Uredba (ES) št. 247/2006 nadomešča dosedanji režim v korist najbolj oddaljenih regij, določen v uredbah Sveta (ES) št. 1452/2001 (2), (ES) št. 1453/2001 (3) in (ES) št. 1454/2001 (4), ter navedene uredbe razveljavlja. V skladu s členom 33 se Uredba (ES) št. 247/2006 uporablja za vsako zadevno državo članico od datuma uradnega obvestila Komisije o odobritvi celovitega programa iz člena 24(1) navedene uredbe.
            
         
               (2)
            
            
               Iz člena 33 Uredbe (ES) št. 247/2006 sledi, da določbe uredb (ES) št. 1452/2001, (ES) št. 1453/2001 in (ES) št. 1454/2001 ostanejo v uporabi do datuma uradnega obvestila Komisije zadevni državi članici o odobritvi celovitega programa iz člena 24(1) Uredbe (ES) št. 247/2006. Treba je torej razjasniti, da se bodo ukrepi, ki so bili sprejeti za izvajanje uredb (ES) št. 1452/2001, (ES) št. 1453/2001 in (ES) št. 1454/2001, uporabljali samo do tega datuma.
            
         
               (3)
            
            
               V tem smislu je treba določiti, da se bodo zahtevki, vloženi v okviru sprejetih ukrepov za izvajanje uredb (ES) št. 1452/2001, (ES) št. 1453/2001 in (ES) št. 1454/2001, ki so na datum uradnega obvestila celovitega programa iz člena 24(1) Uredbe (ES) št. 247/2006 nerešeni, obravnavali v okviru režima, ki ga navedena uredba uvaja, zlasti v okviru celovitega programa iz člena 24(1) navedene uredbe.
            
         
               (4)
            
            
               Zato je treba Uredbo Komisije (ES) št. 793/2006 (5) spremeniti, da se uvede prehodne ukrepe, ki so potrebni za zagotavljanje harmoničnega prehoda z režima, ki velja za leto 2005, na ukrepe, uvedene z Uredbo (ES) št. 247/2006.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Člen 52a se vključi v Uredbo (ES) št. 793/2006:
   
      „Člen 52a
      Prehodni ukrepi
      1.   Ukrepi, sprejeti za izvajanje uredb (ES) št. 1452/2001, (ES) št. 1453/2001 in (ES) št. 1454/2001 in ki so veljavni po 31. decembru 2005, se uporabljajo do datuma, ko Komisija zadevno državo članico obvesti o odobritvi celovitega programa iz člena 24(1) Uredbe (ES) št. 247/2006.
      2.   Določbe iz te uredbe se uporabljajo za zahtevke, predložene v okviru ukrepov, ki so bili v letu 2006 sprejeti za izvajanje uredb (ES) št. 1452/2001, (ES) št. 1453/2001 in (ES) št. 1454/2001 in so na datum uradnega obvestila celovitega programa iz odstavka 1 tega člena nerešeni ali so predloženi po tem datumu.“
   
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. januarja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. junija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 42, 14.2.2006, str. 1.
   
      (2)  UL L 198, 21.7.2001, str. 11. Uredba, kakor je bila nazadnje spremenjena z Uredbo (ES) št. 1690/2004 (UL L 305, 1.10.2004, str. 1).
   
      (3)  UL L 198, 21.7.2001, str. 26. Uredba, kakor je bila nazadnje spremenjena z Uredbo (ES) št. 1690/2004.
   
      (4)  UL L 198, 21.7.2001, str. 45. Uredba, kakor je bila nazadnje spremenjena z Uredbo (ES) št. 1690/2004.
   
      (5)  UL L 145, 31.5.2006, str. 1.